kardosdrur/scandi-wiki huggingface dataset:
Eduardo Iturralde González

Eduardo Iturralde González (født 20. februar 1967) er en spansk fodbolddommer fra Llodio. Han har dømt internationalt under det internationale fodboldforbund FIFA siden 1998, hvor han er indrangeret som kategori 1-dommer, der er det tredjehøjeste niveau for internationale dommere. Han har tidligere været en del af Premier Category Referee-gruppen.

Referencer 

 Palmarès  

Fodbolddommere fra Spanien
Howard Stern

Howard Allan Stern (12. januar 1954 i New York City i USA) er en amerikansk radio-personlighed, tv-vært, forfatter og skuespiller, bedst kendt for sit radioprogram The Howard Stern Show, som blev udsendt nationalt i USA fra 1986 til 2005. Han fik bred anerkendelse i 1990'erne, hvor han blev stemplet som en "shock jock" for hans åbenhjertige og til tider kontroversielle stil. Stern har været eksklusiv for Sirius XM Radio, en abonnement-baseret satellit-radiokanal siden 2006.

Som søn af en tidligere indspilnings- og radioingeniør, ønskede Stern at forfølge en karriere i radioen i en alder af fem. Mens han gik på Boston University arbejdede han på universitets-stationen WTBU, før et kort afbræk på WNTN i Newton i Massachusetts. Han udviklede sin radio-personlighed, da han havde stillinger hos WRNW i Briarcliff Manor, WCCC i Hartford i Connecticut og WWWW i Detroit. I 1981 blev han parret med sin nuværende nyhedsoplæser og medvært Robin Quivers på WWDC i Washington D.C.. Stern flyttede derefter til WNBC i New York i 1982 for at være eftermiddagsvært indtil sin fyring i 1985. Han genopstod på WXRK samme år, og blev en af de mest populære radio-personligheder i løbet af sin 20-årige ansættelse på stationen. Sterns show er det radioprogram i USA, der har fået flest bøder, efter at Federal Communications Commission (FCC) udstedte bøder til stationens licenstagere for angiveligt at udsende uanstændigt materiale, bøder som udgjorde 2½ millioner dollars. Stern har vundet Billboards Nationally Syndicated Air Personality of the Year award otte gange, og er en af de højest betalte personligheder i radioverden.

Kildehenvisninger

Eksterne henvisninger 

 Officiel hjemmeside 
 The Howard Stern Show hos Sirius XM Radio 
 

Personer fra New York
Radioværter fra USA
Skuespillere fra USA
Selvbiografer fra USA
Jøder fra USA
25. april-broen

25. april-broen (Portugisisk: Ponte 25 de Abril) er en hængebro i Lissabon, Portugal. Det er en 2.277 meter lang bro med et et frit spænd på 1.012 meter.

Historie 
Broen blev indviet 1966 og kaldt Salazar-broen (Ponte Salazar) efter premierminister António de Oliveira Salazar.

Efter Nellikerevolutionen i 1974 fik den det nye navn 25. april-broen efter revolutionsdagen.

Eksterne henvisninger 

Hængebroer
William Collum

William "Willie" Collum (født 18. januar 1979) er en skotsk fodbolddommer fra Glasgow. Han har dømt internationalt under det internationale fodboldforbund FIFA siden 2006, hvor han er indrangeret som Premier Development Category-dommer, der er det næsthøjeste niveau for internationale dommere, hvor han er udset til at rykke op som elite dommer inden for den nærmeste fremtid.

Referencer 

 Palmarès  

Fodbolddommere fra Skotland
Arsène Lupin (film fra 2004)

Arsène Lupin er en fransk film fra 2004. Handlingen baserer sig løst på romanserien af Maurice Leblanc.

Handling 

Filmen følger den frygtløse mestertyv og gentleman Arsène Lupin (Romain Duris), fra hans barndom, hvor han bliver oplært i
tyvefaget af sin far til hans bedrifter som voksen hvor han begår det ene spektakulære indbrud efter det andet, altid stjæler han fra de rige og de forbrydere som har fortjent at blive bestjålet og aldrig vil han slå nogen ihjel, lige meget hvad det kommer til, at koste ham. Politiet er på sporet af ham, med et hemmeligt våben. Og den mystiske Joséphine (Kristin Scott Thomas) er efter ham, godt nok af andre årsager.

Medvirkende 
 Romain Duris – Arsène Lupin
 Kristin Scott Thomas – Joséphine (Hertuginde af Cagliostro)
 Pascal Greggory – Beaumagnan
 Eva Green – Clarisse de Dreux-Soubise
 Robin Renucci – Hertugen af Dreux-Soubise
 Patrick Toomey – Léonard
 Mathieu Carrière – Hertugen af Orléans
 Philippe Magnan – Bonnetot
 Philippe Lemaire – Kardinalen af Etigues
 Marie Bunel – Henriette Lupin
 Aurélien Wiik – Jean Lupin
 Guillaume Huet – Arsène Lupin som barn
 Adèle Csech – Clarisse som barn

Referencer

Eksterne links 
 

Franske film fra 2004
Film instrueret af Jean-Paul Salomé
Molièreprisen

Molièreprisen er en fransk teaterpris, der uddeles hvert år i flere forskellige kategorier. Prisen er blevet uddelt siden 1987.

Eksterne henvisninger 
 

Teaterpriser fra Frankrig
Etableret i 1987
Jerndivisionen

Jerndivisionen () var en tysk militærenhed oprettet i november 1918 i Baltikum. Enheden oprettedes ved hjælp af frivillige fra det, der havde været den tyske 8. armé, inden den opløstes af mytteri og kollaps efter våbenhvilen den 11. november 1918, hvilket officielt afsluttede 1. verdenskrig. Lederen af Jerndivisionen var major Josef Bischoff, og enheden udgjorde en regulær tysk armédivision under den stedlige, tyske militærkommandant generalmajor greve  Rüdiger von der Goltz og opererede i samarbejde med Baltische Landeswehr.

Kilder 

Letlands historie
Etableret i 1918
Peter Alstrup

Peter Petersen Alstrup (25. oktober 1863 i Viborg – 1925) var en dansk boghandler, forlægger og fotograf.

Alstrup var udlært boghandler hos Niels Christensen, derefter hos Hempelske i Odense, C. Neumann i Vejle og C. Edelmann i Horsens. Han etablerede sig som boghandler i Odense på et borgerskab, som oprindeligt var løst af faderen, der var slagtermester. Han lukkede dog boghandelen og flyttede til Fredericia, hvor han blev rejsende for fabrikant Arnold Melchior, efter hvis fallit han overtog dennes kortvarefabrik.

I 1904 flyttede han til København, hvor han drev fabrikken som Peter Alstrups Kunstforlag, som også havde en aflægger i Oslo, og har udgivet en stor mængde postkort med motiver (omkring 10.000 forskellige) fra alle egne af Danmark. Han døde i 1925.

Alstrups første kone, Georgine (Signe) Terkelsen (1862-1898) var søster til Ammon Terkelsen (1866-1890). Han var i lære hos Hempelske, senere medhjælper hos Dolleris i Vejle, etablerede sig som papir- og kunsthandler i Odense 1889, men døde altså året efter. På hans gravsten på Odense Kirkegård var en inskription af Dolleris.

Kilder 
 Boghandlere i Danmark

Boghandlere fra Danmark
Forlæggere fra Danmark
Fotografer fra Danmark
Fabrikanter fra Danmark
Personer fra Viborg
Peter Alstrups Kunstforlag

P(eter) Alstrups Kunstforlag var en dansk kortvarefabrik, der primært fremstillede postkort. Fabrikken var oprindeligt grundlagt i Fredericia af Arnold Melchior (1857-1922, far til Marcus Melchior), som imidlertid gik fallit, hvorpå fotograf Peter Alstrup overtog fabrikken og i 1904 flyttede den til København. Den fik også en filial i Oslo. Fabrikken ophørte ved Peter Alstrups død i 1925 eller få år senere. I sin levetid nåede Alstrup at udgive op mod 10.000 forskellige postkort med danske motiver, hvilket ses af nummereringen af postkortene, hvor der i hvert fald kendes numre på over 9.000.

Kilder 
 Boghandlere i Danmark

Forlag fra Danmark
Tidligere virksomheder i København
Hans Pettersson

Hans Pettersson (født 26. august 1888, død 25. januar 1966) var en svensk oceanograf og fysiker. Han var søn af den svenske havsforskningspioner Otto Pettersson. Pettersson var professor i oceanografi ved Göteborgs universitet fra 1930 til 1956. Han forskede særlig i radioaktive stoffer i havet og sedimentet. I 1947-48 stod Pettersson i spidsen for den svenske dybhavsekspedition Albatros-ekspeditionen.

Pettersson blev i 1948 medlem af det svenske Kungliga Vetenskapsakademien og har modtaget flere udenlandske hædersbevisninger bl.a. Galathea Medaillen af Det Kongelige Danske Geografiske Selskab.

Oceanografer
Videnskabsfolk fra Sverige
Medlemmer af Kungliga Vetenskapsakademien
Modtagere af Galathea Medaillen
Modtagere af Vegamedaljen
Svenskere i 1900-tallet
Somebody to Love

Somebody to Love har flere betydninger:

 Somebody to Love (sang af Queen)
 Somebody to Love (sang af Jefferson Airplane)
 Somebody to Love (sang af Leighton Meester)
 Somebody to Love (sang af Justin Bieber) 
 Somebody to Love (Big Bang-sang)
 Somebody to Love, en film fra 1994 med Rosie Perez
 Somebody to Love (That '70s Show episode), en episode af That '70s Show  Somebody to Love (30 Rock), en episode af 30 Rock Everybody Needs Somebody to Love, en sang af Solomon Burke
 Somebody to Love (sang af Nelly Furtado), et bonus-track på Nelly Furtado's album Loose''

Se også 
 Someone to Love (flertydig)
 To Love Somebody (flertydig)
Pray (Piemonte)

Pray er en comune (kommune) i Biella i den italienske region Piemonte, lokaliseret omkring 80 km nordøst for Turin og omkring 15 km nordøst for Biella. Den 31. December 2004, havde byen et indbyggertal på 2,434 og et areal på 9.3 km².

Pray grænser op til følgende kommuner: Caprile, Coggiola, Crevacuore, Curino, Portula, Trivero. Postnummeret for byen er 13016, og områdekoden er 015.

Demografi

Kilder 

Byer i Piemonte
Biella (provins)
Rømeling

Rømeling er en nulevende dansk adelsslægt tilhørende sværd- og lavadelen, der stammer fra Tyskland.

Historie 
Patricierslægten Rømeling, der må antages at have navn efter byen Remmlingen nær Wolfenbüttel i Grevskabet Diepholz, og hvis navn tidligst forekommer 1267, føres tilbage til dommer i Soest Roelof Römeling (f. ca. 1420), hvis søn, superintendent i Diepholz Patroclus Römeling (1481-1571) var oldefader til garnisonsmedicus i København, senere i Glückstadt Conrad Rømeling (1624-1676), hvis hustru Suana (Anna) Elisabeth Ruse (Rüse) var søster til baron Henrik Rusensteen (1624-1679), og med hvem slægten senest 1663 kom her til landet; han var fader til Adelgunde Mechtilde Rømeling (1654-1714), gift med general Jobst von Scholten (1647-1721), og til general Patroclus Rømeling (1662(63?)-1736), af hvis børn skal nævnes generalmajor Jobst (Just) Conrad Rømeling (1698-1756), generalmajor Christoph Friedrich Rømeling (1700-1760), generalløjtnant Rudolph Woldemar Rømeling (1704-1776) og admiral, gehejmestatsminister Hans Henrik Rømeling (1707-1775); sidstnævnte var fader til kaptajn i Søetaten Hans Henrik (Heinrich) Rømeling (1747-1814) — hvis illegitime søn var kammerherre, oberst Hans Christian Rømeling (1786-1856) — og til kammerherre, major, dansk gesandt Jobst (Just) Conrad Rømeling (1750-1819).

Ovennævnte generalløjtnant Rudolph Woldemar Rømeling (1704-1776) var fader til oberst Patroclus Rømeling (1760-1838) — fra hvem den nulevende slægt nedstammer — til kammerherre, generalmajor Johan Berendt Rømeling (1764-1830), til kammerherre, generalmajor Carl Rømeling (1769-1839) og til kammerherre, generalmajor Hans Henrik (Hinrich) Rømeling (1770-1840). Carl Rømeling var fader til oberst, kammerherre og hofchef Sigvard Thomas Waldemar Rømeling (1809-1878).

Kaptajn Carl Just Rømeling (1807-1876) var fader til oberstløjtnant Emil Adolph Rømeling (1851-1952), som var fader til toldkontrollør, sekondløjtnant Carl Wilhelm Rømeling (1879-?) og til farmaceut og direktør Hans Adolf Rømeling (1890-1954). Carl Wilhelm Rømeling var fader til kommandørkaptajn Henrik Rømeling (1911-1970).

Generalløjtnant Patroclus Rømelings (1662-1736) ægte agnatiske descendens blev 15. oktober 1885 optaget i den danske adel.

Kilder 
 Albert Fabritius, "Rømeling", i: Povl Engelstoft & Svend Dahl (red.), Dansk Biografisk Leksikon, København: J.H. Schultz Forlag 1932-44.
 Danmarks Adels Aarbog, XLVI, 1929, II, s. 249-266; LV, 1938, II, s. 139.
 Emil Rømeling: Slægten (von) Rømeling fra (1320) 1420-1920, [1921].
 Tilføjelse til samme, [1939].

 
Adelsslægter fra Danmark
Niels Jørgen Pedersen

Niels Jørgen Toft Pedersen (født 18. december 1964 i Thisted) er en dansk gårdejer og var fra foråret 2011 til november 2012 formand for erhvervsorganisationen Landbrug & Fødevarer.

Pedersen er mælkeproducent i Snedsted i Thy, hvor han driver gården Elvinesminde med 450 hektar (heraf ejer han de 250), og har siden 2008 været viceformand i Dansk Landbrug (nu Landbrug & Fødevarer). Han vandt i 2011 kampvalget om formandsposten i Landbrug & Fødevarer mod Martin Merrild med 261 stemmer mod Merrilds 181 stemmer. Han har 4 børn.

Kilder 
 Landbrugsavisen , 24. maj 2011.

Landmænd fra Danmark
Personer fra Thisted
Foreningsformænd fra Danmark
Personer i Kraks Blå Bog
Borgmestre i Danmark 2022-2025
Tour de France 1982

Tour de France 1982 var den 69. udgave af Tour de France og fandt sted fra 2. juli til 25. juli 1981. Løbet bestod af 22 etaper på i alt 3.507 kilometer kørt med en gennemsnitsfart på 38,059 km/t.

Podieplaceringer 
De tre øverstplacerede i løbet var i rækkefølge:
 Bernard Hinault (FRA)
 Joop Zoetemelk (HOL)
 Johan van der Velde (HOL)

Etaperne

Referencer

1982
Cykelløb i 1982
Welsh Cup 1877-78

Welsh Cup 1877-78 var den første udgave af Welsh Cup. 19 hold var tilmeldt turneringen, men heraf meldte tre af holdene afbud inden sin første kamp, så reelt deltog 16 hold i turneringen. Finalen blev afviklet den 30. marts 1878 på Acton Park i Wrexham, hvor Wrexham Town FC sikrede sig sin første triumf i Welsh Cup med en sejr på 1-0 over Druids FC.

Resultater

Første runde 

På grund af det ulige antal deltagere, var Rhosllanerchrugog FC oversidder i denne runde og gik dermed videre til anden runde uden kamp.

Anden runde

Kvartfinaler 

På grund af det ulige antal hold var Bangor FC oversidder i denne runde og derfor videre til semifinalerne uden kamp.

Semifinaler 

På grund af det ulige antal hold var Wrexham Town FC oversidder i semifinalerne og gik dermed videre til finalen uden kamp.

Finale 

Finalen blev afgjort af James Davies, som scorede kampens eneste mål i det 90. minut.

Kilder / eksterne henvisninger 
 Welsh Football Data Archive 
 The History of the Welsh Cup 1877-1993 by Ian Garland (1991)

Noter 

Sæsoner i Welsh Cup
Fodbold i 1877
Fodbold i 1878
Ørkenens Sønner (flertydig)

Ørkenens Sønner har flere betydninger:

 Ørkenens Sønner (film) – Gøg og Gokke-film fra 1933
 Ørkenens Sønner (loge) – International broderlig loge grundlagt i 1964, der hylder komiker-parret Gøg og Gokke
 Ørkenens Sønner – en komikerkvartet bestående af Niels Olsen, Henrik Koefoed, Søren Pilmark og Asger Reher.
Arabuko Sokoke nationalpark

Arabuko Sokoke nationalpark er en nationalpark i det østlige Kenya. Den udgør en mindre del (kun 6 km²) af Arabuko Sokoke skovreservat som blev oprettet i 1932. Hele skovområdet er på  420 km². Nationalparken beskyttes af Kenya Wildlife Services, KWS og skovreservatet af KWS i fællesskab med skovdepartementet.

Arabuko Sokoke nationalpark ligger tæt ved  kysten, mellem Kilifi og Malindi, godt 100 km nord for Mombasa. Den beskytter et af få  tilbageværende fragmenter af den tropiske skov som en gang dækkede hele den østafrikanske kyst.

Årsmiddelnedbøren i nationalparken ligger mellem 900 i vest og 1.100 millimeter i øst. I skoven findes flere endemiske fugle- og natsværmer- sommerfuglearter.

I Arabuko Sokoke har naturbeskyttelses interesser været i konflikt med lokale interesser, da der er mangel på land i området.

Eksterne kilder og henvisninger
KWS om Arabuko Sokoke 

Nationalparker i Kenya
Harald Ulrik Sverdrup

Harald Ulrik Sverdrup (født 15. november 1888 i Sogndal i Norge, død 21. august 1957 i Oslo) var en norsk oceanograf og meteorolog, som gjorde flere vigtige teoretiske opdagelser inden for disse områder.
 
Efter studier i Oslo blev han cand.real. i 1914, og efter nogle års ophold ved universitetet i Leipzig blev han i 1917 dr.philos. Fra 1918 til 1925 ledede han de videnskabelige undersøgelser under Roald Amundsens Maud-ekspedition. Han var endvidere assistent ved Carnegieinstituttets afdeling for jordmagnetiske undersøgelser i Washington i 1922 og associeret forsker ved samme institut i 1926 og 1928-40.
 
I 1926 blev han professor i geofysik ved Universitetet i Bergen.
 
I 1931 deltog Sverdrup i den australskfødte polarforsker Hubert Wilkins' kuriøse arktisekspedition med den udrangerede ubåd Nautilus, en tidligere amerikansk ubåd fra Første Verdenskrig. Efter ekspeditionen blev Nautilus sænket ud for Askøy.
 
Med støtte fra universitet i Oslo blev han direktør for Scripps Institute of Oceanography i Californien i 1936-1948. Der udviklede han bl.a. i samarbejde med Walter Munk den første bølgevarslingsmodel, der bl.a. blev benyttet under de allieredes invasion i Normandiet i 1944. Han var også hovedforfatter til det oceanografiske standardværk "The Ocean", der første gang blev udgivet i 1942.
 
Da han kom tilbage til Norge, fortsatte han med at bidrage til udviklingen af oceanografi, havforskning og polarforskning. Han blev direktør for Norsk Polarinstitut og var fra 1949 professor i geofysik ved Oslo Universitet.
 
I 1954-1957 var Sverdrup dekan for det naturvidenskabelige fakultet ved Oslo Universitet og stod bag "Sverdrup-planen", en storstilet udbygning af universiteterne i Oslo og Bergen i 1960'erne.

Sverdrup modtog i 1956 Galathea Medaillen fra Det Kongelige Danske Geografiske Selskab.

Ting opkaldt efter Sverdrup 
 Den fysiske enhed for havstrømmes styrke. 1 Sverdrup = per sekund.
 Sverdrupisen på Svalbard 
 H.U. Sverdrupsfjeldet i Dronning Maud Land på Antarktis

Eksterne henvisninger 
 National Academy of Sciences biography
 Scripps Institution of Oceanography
  

Oceanografer
Meteorologer fra Norge
Videnskabsfolk fra Norge
Ansatte ved Oslo Universitet
Modtagere af Vegamedaljen
Modtagere af Galathea Medaillen
Harald Ulrik 2
Ansatte ved Universitet i Bergen
Hell's Gate nationalpark

Hell's Gate nationalpark er en nationalpark i Kenya som blev oprettet i 1984. Nationalparken ligger i distriktet Nakuru i Rift Valleyprovinsen, lige udenfor Naivasha, nordvest for Nairobi. I parken er der en lang spektakulær kløft, Hells Gate Gorge, flere varme kilder, og et rigt dyreliv. Tre geotermiske kraftværker ligger i parken.

Hell's Gate er en af få nationalparker i Kenya hvor  besøgende tillades at  vandre og cykle frit. Det, sammen med nærheden til Nairobi (kun ca 100 km), har gjort den til et populært turistmål, på trods af at den er en af landets mindste nationalparker.

Parken er også  kendt for et rigt fugleliv. Her findes blandt andet den sjældne lammegrib (Gypaetus barbatus).

Nationalparker i Kenya
Varme kilder
Aleksandrs Čaks

Aleksandrs Čaks (født Aleksandrs Čadarainis; 27. oktober 1901 i Riga i Guvernement Livland – 8. februar 1950 i Riga i Lettiske SSR) var en lettisk digter og forfatter. Čaks er velsagtens den første lettiske forfatter, hvis værker er udpræget urbane, sammenlignet med de sædvanlige skildringer af livet på landet eller små landsbyer i den tidlige lettiske litteratur.

Čaks blev født i Riga ind i en skrædder-familie, og fortsatte med at leve i Riga hele livet, hvor han fulgte byens liv i sin digtning. Čaks udgav sin første poesibog Seši (Seks) i 1928, som var dedikeret til Riga og dets leben. Disse digte omfattede emner og karakterer, som ikke tidligere sås i lettisk poesi – byens natteliv, hjemløse, prostituerede, fattige forstæder, selv kloakker i boligblokke. I hans værker viser Čaks hans dybe kærlighed til Riga, som den var. Riga er ikke den eneste genstand for hans digte, selvom Čaks også har skrevet romantiske digte og værker dedikeret til de lettiske skytter. Čaks skrev også nogle korte noveller, selv om de generelt ikke er så kendte som hans digte.

I 1949, da Letland var en del af Sovjetunionen, blev Čaks beskyldt for at forvilde sig fra marxistiske værdier og for at skrive politisk ukorrekte værker. Disse anklager svækkede Čaks' helbred, og han døde af en hjertesygdom den 8. februar 1950. En af de centrale gader i Riga er opkaldt efter ham. Der er også et mindes-museum i denne gade, og en statue i den nærliggende park Ziedoņdārzs.

Bibliografi 
 Augstā krasta (1950)
 Č-a-k-s (2005) 4 volumes; Facsim. reprints. Originally published: Seši, 1928, and Zaļā vārna, 1929.
 Cīņai un darbam; dzejas (1951)
 Debesu dāvana: vienas vasaras dzejoļi (1980)
 Dvēsele kabatā: dzeja (2000) 
 Dzejas izlase (1996) 
 Igra zhiznʹi︠u︡ (1971)
 Izlase (1971) 2 volumes.
 Kārlis Skalbe: raksti un atmiņas (1999) 
 Kļava lapa (1969)
 Kopoti raksti: 6 sējumos (1991–2001) 5 volumes. 
 Kremlī pie Ļeņina (1980)
 Mana mīlestība (1958)
 Mana paradīze (1951)
 Mana Rīga: dzejoļi un poēmas (1961)
 Mūžības skartie (1950)
 Mūžības skartie: dzejas par latviešu strēlniekiem (1981, 1988) 
 Patrioti, dzejojumi un dzejoļi (1948)
 Raksti (1971)
 Rīga: 30. gadi (1983)
 Savādais gaidītājs: dzeja un proza (2004) 
 Selected poems Preface and selection by Arvīds Grigulis; oversat af Ruth Speirs. (1979)
 Spēle ar dzīvību: noveles, stāsti, tēlojumi (2000) 
 Tikai tevi es mīlējis esmu: dzejoļi (1986)
 Umurkumurs (1968)
 Vēlais viesis (2005) 
 Zelta ielāps: dzejas izlase 1972 (1972)
 Zem cēlās zvaigznes; dzejoļi un dzejojumi (1948)

Kilder 
 

Personer fra Riga
Digtere fra Letland
Novelleforfattere fra Letland
Digtere fra Sovjetunionen
Skønlitterære forfattere fra Sovjetunionen
Dramatikere fra Letland
Nicklas Svale Andersen

Nicklas Svale Andersen (født 28. maj 1991) er en dansk skuespiller, der er mest kendt for rollen som Mathias i Tempelriddernes skat (2006), Tempelriddernes skat II (2007) og Tempelriddernes skat III (2008). Andersen har desuden medvirket i filmen Af banen! (2005).

Filmografi 
 Af banen! (2005)
 Tempelriddernes skat (2006)
 Tempelriddernes skat II (2007)
 Tempelriddernes skat III (2008)
 Usynligt hjerte (neon heart) (2020)

Eksterne henvisninger 
 

Skuespillere fra Danmark
Stempelafgift

Stempelafgift betegner en særlig form for opkrævning af offentlige afgifter. Skatten skal være opfundet af en hollænder i anledning af, at Generalstaterne havde udsat en præmie for opfindelsen af en ny hensigtsmæssig beskatningsform. Den indførtes i Holland i 1624 og fandt hurtig vej til andre europæiske stater, til Frankrig i 1654, til Danmark i 1657 (som fast skat i 1660), til Storbritannien i 1671 og 1682 til Preussen.

Stempelskatten opkræves under forskellige former. Som sådanne nævnes påklæbning af stempelmærker på eller afstempling af skattepligtige dokumenter, værdipapirer eller genstande eller sidstnævntes indpakning i stemplede omslag eller etiketter. Skattepligtige dokumenter kan enten skrives på stemplet papir eller påklæbes stempelmærker. Med hensyn til stempelafgiftens udmåling skelnes der mellem 1). Fast stempel, hvor afgiften er ens for alle skattetilfælde af den pågældende art, 2). Klassestempel, hvor de skattepligtige genstande eller dokumenter efter visse kendemærker inddeles i klasser, således at afgiften er ens for alle tilfælde inden for samme klasse, 3). Dimensionsstempel, hvor skatten retter sig efter udstrækningen af det skattepligtige dokument, og 4). Værdistempel, hvor tempelafgiften er afhængig af den skattepligtige sum og enten kan være proportional med denne (proportional- eller procentstempel) eller progressiv.

Stempelafgift betegner, som allerede nævnt, en bestemt opkrævningsform, der kan komme til anvendelse på meget forskellige arter af offentlige afgifter, for eksempel forbrugsskatter (på tobak og øl, spillekort og aviser), transport- og omsætningsskatter (for eksempel skatter på skøder, købe- og lejekontrakter, gældsbreve, veksler og kvitteringer) og på gebyrer, der i udstrakt målestok opkræves under stempelform og derfor ikke sjælden identificeres med stempelafgift, hvilket imidlertid er urigtigt. Det, der binder de offentlige afgifter sammen, er deres indre kendemærker, ikke deres ydre Form.

Kilder 

Salmonsens
Handel
Afgifter

pl:Opłata skarbowa
Naivasha

Naivasha er en by i distriktet Nakuru, i  provinsen Rift Valley i Kenya med  indbyggere. Byen ligger i 2.085 meters højde, i Den Østafrikanske Great Rift Valleys dalbund.

Naivasha har fået sit navn efter Naivashasøen, en af de få ferskvandssøer i regionen. Omkring søen ligger en stor mængde blomstegartnerier, som får vand fra søen. Blomsteravlen er byens største industri.

Tæt ved byen ligger flere turistmål, blandt andet nationalparkerne Mount Longonots nationalpark omkring bjerget Longonot, og Hell's Gate nationalpark.

Referenser 

Byer i Kenya